অনুবাদ আয়োজন অনুবাদকদের আড্ডা
অনুবাদক ফরহাদ হোসেন মাসুম
অন্যান্য সাবটাইটেলের জন্য www.onubadokderadda.com
ফেসবুক পেইজ/গ্রুপ fb.com/onubadokder.adda fb.com/groups/onubadokder.adda
ডেকালগ - দশম অধ্যায় পরিচালক - ক্রিশটভ কিস্লভস্কি
খুন, খুন, খুন করো!
সপ্তাহ জুড়ে শুধু লোভ করো।
রবিবার এলে...
মা-বাবাকে পেটাও!
বোনকে পেটাও, ছোটোদেরকে পেটাও। আর চুরি করো।
কারণ, চারপাশের সব শুধু তোমার।
সবকিছুই তোমার।
"ডেকালগ - দশম অধ্যায়"
ও সব ছেড়ে দিয়েছিলো। ওর আবেগ, পরিবার, ক্যারিয়ার...
...হয়তো ওর অনুভূতিগুলোও!
আজ আমরা বিদায় জানাচ্ছি এক পুরনো বন্ধুকে...
সে ১১টা আন্তর্জাতিক স্বর্ণপদক জিতেছিলো।
আরো অনেক প্রদর্শনীতে অংশ নিয়েছিলো।
তার পরিবারের প্রতি আমার...
...সমবেদনা রইলো।
আজ আমি শ্রদ্ধায় নতজানু!
বিদায়, বন্ধু।
টিন প্লেটের দরজা। দ্যাখো দেখি ওনার কারবার!
তো?
দেখি তো, এক মিনিট।
ধুরো, এলার্ম!
চিৎকার বন্ধ কর।
ধ্যাত, দ্যাখ তো!।
হুম, না খেয়ে মারা গেছে।
একটা ছাঁকনি নিয়ে আয়।
লাভ নেই, পেরেক দিয়ে লাগানো।
কিন্তু কেন?
কী কেন? তালা, এলার্ম, জানালা এগুলো?
বাবার স্বভাব জানতি না?
- বাতাস ঢুকতো কীভাবে? - কে জানে!
না, আমার কাজ আছে।
একদম কম তো। বাবার উদ্দেশ্যে...
চিয়ার্স।
দাম কত হতে পারে এটার?
কে জানে! আজকাল ডাকটিকিটের অনেক দাম কিন্তু!
তিন-চার লাখের মত হতে পারে।
কী গরীব ছিলাম আমরা, মায়ের কী খারাপ অবস্থা ছিলো!
খাওয়া ছিলো না, টাকা ছিলো না...
মানে, ওনার নিজের কোনো ভালো স্যুটও ছিলো না।
আমার একটা স্যুট দিয়ে ওনাকে কবর দিয়েছি।
আচ্ছা, মানুষের লোভটা কোত্থেকে আসে? কেন মানুষ শুধু "আমার আমার" করে?
তোমার তো জানার কথা! তুমিও তো জিনিস কিনতে পছন্দ করো।
আমি ব্যবহারের জন্য কিনি। একটু বিলাস করতে ভালো লাগে।
কিন্তু ওনার চিন্তাভাবনা বুঝিনি কখনো।
আমাদের কিন্তু অনেকদিন পর দেখা হলো।
প্রায় দুই বছর না?
দ্যাখ...
বাবা পত্রিকা থেকে তোর খবরগুলো কেটে রাখতো।
- আসতে পারি? - কে আপনি?
আমি ব্রমস্কি। আপনি কি ওনার ছেলে?
হ্যাঁ।
আপনার সাথে কথা ছিলো।
জানি, সময়টা সুবিধার না। কিন্তু ব্যবসা জিনিসটাই এরকম।
সমস্যা কী?
আপনার বাবা আর আমি বন্ধু ছিলাম। কাহিনী হচ্ছে...
আপনার বাবার কাছ থেকে আমি ২ লাখ ২০ হাজার টাকা পাই।
কখনো তো এমন কিছু বলেননি।
কদিন পরেই দিয়ে দেয়ার কথা ছিলো।
- জানি, দাফনে অনেক খরচ হয়ে গেছে। - কী বলতে চাইছেন?
সমান দামের কিছু এখান থেকেই পেয়ে গেলে...
বুঝতে পারছেন নিশ্চয়ই...তাহলে আপনাকে আর কিছু করতে হলো না।
এটা আমার নাম্বার।
৫ দিন পর ফোন করবেন। টাকাটা যোগাড় করার ব্যবস্থা করছি।
অনেক ধন্যবাদ।
আপনি মনে হয় ওনার সংগ্রহগুলো বিক্রি করবেন না, তাই না?
আপনার নিজস্ব কারণ আছে নিশ্চয়ই। আপনার জায়গায় আমিও তাই করতাম।
বিরক্ত করার জন্য দুঃখিত।
বাবার ২ লাখ ২০ হাজার দেনা আছে।
ঐ লোকটাই এখন পর্যন্ত একমাত্র পাওনাদার।
ত্যানা ছাড়া কিছু নেই।
দ্যাখ, এভাবে চাদরের নিচে উনি প্যান্ট ইস্ত্রি করতেন।
এটা কী?
এগুলো তোকে নিয়ে ছাপা হওয়া খবর।
আমি তো ভাবতাম, উনি আমার নামও ভুলে গেছেন।
যদ্দূর জানি, এসইব জিনিসের ভালো দাম আছে বাজারে।
দেখবি নাকি চেষ্টা করে?
যে লোকটা এলো, ওকে দিলে হয় না?
না, ব্যাটা বড় ধুরন্ধর!
তাহলে তোমার ছেলে? সেও তো ডাকটিকিট সংগ্রহ করে।
না, ওর শুধু প্লেনওয়ালা স্ট্যাম্প পছন্দ।
এটা ওকে দিয়ে দাও!
বেলুনের মত!
জেপেলিন!
হুম, জেপেলিন! একটা প্যাটার্ন আছে।
পোলারফার্ত, তার মানে জার্মান।
হুম, ১৯৩১।
তোমার কোনটা?
এই যে, প্রথম বাসাটা।
ভালো। তোমার বাচ্চাকে বোলো, ওকে একটা LP দেবো।
ও এখন আর বাচ্চা নেই।
আচ্ছা, বিদায় তাহলে।
রিভিয়েরা ক্লাব, প্লিজ।
আজ অনেক মজা হলো, ভাইয়া।
দুঃখিত, আজ হলো না, কাল যাবো। দাফনের পর, আর্থারের সাথে...
...কথা বলতে বলতে সময়ের হিসেব ভুলে গিয়েছিলাম।
আমি তো কিছু বলিনি।
কাল শিডিউল নেই।
পরশু তাহলে। আমি ফোন করে দেখবো।
- আমি আসলেই দুঃখিত। - কিছু তো বলিনি আমি।
মুখে বলছো না আর কি!
জুতো!
এটা দাদু দিয়েছেন।
বাহ, সুন্দর তো।
দাদু মারা গেছেন, জানো?
একটু আগে কবর দিয়ে এলাম।
কী হলো? কান্না করছো?
না, কেঁদেছি একটু আগে।
মা ডিনারের সময় বলেছে।
দাদুর ব্যাপারে জেনে খারাপ লাগছে।
তোমার দাঁতে ব্যথা আছে?
না।
দুঃখিত, আজ যেতে পারিনি।
মা রেগে ছিলেন। সারাদিন আমার ওপর চিৎকার করেছেন।
সুপ্রভাত।
এটার দাম ঠিক করতে হবে, আর একজন ক্রেতা খুঁজতে হবে।
- আপনি কি কর্জেনের ছেলে? - হ্যাঁ
ওনার গোটা সংগ্রহ তো আরো অনেক বিশাল!
আছে আরো, পুরোটাই বিক্রি করতে পারি।
একটু দাঁড়ান, আসছি।
আমাদের প্রেসিডেন্ট আপনার সাথে কথা বলবেন।
আপনাকে একটু কষ্ট দিচ্ছি।
যদ্দূর জানি, আপনারা দুই ভাই।
হ্যাঁ।
আপনার বাবার ফ্ল্যাটে দেখা করা যাবে?
অবশ্যই। দাঁড়ান, ঠিকানাটা লিখে দিচ্ছি...
আমরা ঠিকানা জানি।
তো, কী করতে চান আপনারা?
বিক্রি করতে চাই। আমাদের টাকার দরকার।
কত?
সেটা ব্যাপার না, একটা হলেই হলো।
বুঝলাম!
এটা দিয়ে একটা নতুন ফিয়াট গাড়ি কেনা যাবে।
আর এটা দিয়ে দুটো ডিজেল ইঞ্জিনের গাড়ি আসবে।
এই সিরিজটা দিয়ে গোটা একটা ফ্ল্যাট হয়ে যাবে।
মনে হচ্ছে, আপনাদের কোনো ধারণা নেই।
তো, সবগুলোর দাম কত?
অনেক অনেক মিলিয়ন!
আপনার বাবা পুরো সংগ্রহটার জন্য ২৫০ মিলিয়নের ইনস্যুরেন্স নিতে চেয়েছিলেন।
আপনাদের বাবার সারা জীবন গেছে...
...এটার পেছনে।
কারো জীবনের ত্রিশটা বছর বিক্রি করে দেয়াটা ন্যাক্কারজনক কাজ হবে।
যদি সেই লোকটা শুধু নাম-কা-ওয়াস্তে বাবা হয়, তবুও।
বিদায়!
তার মায়েরে বাপ!
হুম, মাথা ঘুরে গেলো!
আস্তে, মা ঘুমাচ্ছে। তুমি অফিসে ছিলে?
হ্যাঁ, সকালে। এরপর আর্থারের সাথে দেখা করলাম।
মা তোমাকে অনেকবার ফোন করেছে।
কেন?
এগুলো কি অটোগ্রাফ?
হ্যাঁ। দ্যাখো আর্থার কী লিখেছে - "পিটারের সমৃদ্ধময় জীবনের জন্য"
জেপেলিনগুলো কী করেছো?
ওটা দিয়ে এগুলো নিয়ে এসেছি। দ্যাখো, কতগুলো পেয়েছি!
কাকে দিয়েছো ওগুলো?
বলো, কোন লোকটা?
ঐ যে, চশমাওয়ালা!
এখানেই থাকো, কোথাও যেও না।
- তোমার সাথে কাজ আছে। - জ্বি, বলুন।
এখানে না, কাজটা গোপন।
কী করছেন?
সাবধানে, মিস্টার...
- একটা বাচ্চাকে ঠকিয়েছিস তুই। - পেট তো চালাতে হয়!
ও আমার ছেলে।
আজকাল সবারই বাপ থাকে, মনে হচ্ছে!
জেপেলিনের সিরিজটা কোথায়?
বেচে দিয়েছি!
কাকে? এক্ষুণি বল!
স্পোলনা স্ট্রিটের দোকানে!
ধন্যবাদ।
একটু কথা ছিলো।
একটা ছেলে কিছু স্ট্যাম্প নিয়ে এসেছিলো।
আপনি ৪০ হাজার দিয়ে ওগুলো কিনেছেন।
হারামজাদা আমার ছেলেকে ঠকিয়ে কিছু ভুয়া স্ট্যাম্প গছিয়ে দিয়েছে।
কী বলছেন, কিছুই বুঝতে পারছি না।
তাই?
তাহলে ধরুন, আমি আপনার কাছ থেকে কিছু কিনতে চাই।
জার্মান স্ট্যাম্প, জেপেলিনযুক্ত পোলারফার্ত।
১৯৩১ সালের।
পাওয়া যাবে?
আপনি কিনতে চান?
আমরা...
...একটু আলাপ তো করতেই পারি।
এটার কথা বলছিলেন?
হ্যাঁ।
- এটা বিক্রির জন্যেই রেখেছি। - কত?
২ লাখ ৪০ হাজার।
দাম কিন্তু কম।
তাই? তাহলে পরেরবার সাথে পুলিশ নিয়ে আসবো না হয়।
দুঃখিত।
ব্যাপার না। আপনি আমার ফোন ব্যবহার করতে পারেন।
এই নিন!
ফোন করবেন না?
আমার কাছে রশিদ আছে।
আগের মালিক বিদেশে যাওয়ার আগে আমার কাছে বিক্রি করে গেছে...
...১ লাখ ৬৮ হাজার দিয়ে।
এই যে ভ্যাটের রশিদ।
আর এই যে আমার লাইসেন্স।
দেখুন, প্লিজ!
আপনাদের প্রিয় ব্যান্ডের জন্য জোরে হাততালি হবে।
এবার হাল্কা বিরতি।
- ঠাণ্ডা লেগে যাবে। - আরে ধুর।
জেপেলিনগুলো নিয়ে ঝামেলা হয়ে গেছে। শালারা গুণ্ডা একেকটা।
আর বাবার পাওনাদার ফোন করেছিলো। ওর সাথে রবিবারে দেখা করতে হবে।
- ২ লাখ ২০ হাজার? - বরাবর।
আমার কাছে ৯০ হাজার আছে। পিটারের ফার্নিচারের জন্য রেখেছিলাম।
তোমার বৌ কী বলে?
ওর ধারণা, আমি পরকীয়া করছি। এখন তো রবিবারেও বের হতে হবে।
- সন্দেহ বাড়বে আরো। টাকাটা এনেছো? - কোত্থেকে? আমি জমাই টমাই না।
- এমপ্লিফায়ারটা বিক্রি করতে পারি। - ওটা আর বাজাবে না?
আরে, এটা বাজানোর যন্ত্র না।
৫০ দিয়ে কিনেছি ওটা। ৭০ হাজার দিয়ে বেচতে পারবো।
তাই নাকি? আর বাকি টাকা?
স্ট্যাম্পগুলো?
এখন...
বুঝতে তো পারছি না।
আপাতত না বেচলে ভালো হবে মনে হয়।
মানে, একদম দরকার না হলে...
আমিও তাই বলি।
বেশ!
থাকুক যেমন আছে।
শালার! আমি ভেবেছিলাম অন্য কেউ বুঝি!
কী করছো এখানে?
স্ট্যাম্প দেখি। কালকেও তো এসেছিলাম।
জানতাম না। আমি সকালেও এসেছিলাম।
কী ব্যাপার? বের করে দিয়েছে নাকি?
না।
ফ্ল্যাটটা নিয়ে ভয় পাচ্ছি। নিরাপত্তা তো নামে মাত্র!
তোমার মত যে কেউ ঢুকে যেতে পারে।
- আমি এখানে ভাড়াটিয়া হয়ে উঠেছি। - ভালোই করেছিস, আমিও স্বস্তিতে থাকবো।
দ্যাখ, কী পেয়েছি আমি!
পোল্যান্ডের একমাত্র সিরিজ, কিন্তু অসম্পূর্ণ!
নীল, হলুদ.........লালটা বাকি!
দ্যাখ, বাবা কী লিখেছে...
লাল অস্ট্রিয়ান মারকিউরি, ১৮৫১
১৯৬৫ সালের বিখ্যাত ডাকাতির ঘটনায় চুরি হয়ে গেছে।
ক্রাকো-তে অল্প সময়ের জন্য দেখা গিয়েছিলো, J এর কাছে।
বিক্রি হয়েছে? নাকি বিনিময়?
১৯৬৮ তে, J পোল্যান্ড ছাড়ার আগে...
K.B.R. এর সংবাদ - এটা এখন দক্ষিণ পোল্যান্ডে।
এটা কি M.W. এর কাছে?
কোনো সুযোগ আছে কি?
অর্ধেক ডায়েরি এই ধরনের লেখা দিয়ে ভরা।
ছবি, প্রতীক...
অনেক কিছুই বুঝছি না। কতক্ষণ ধরে পড়ছি, তবুও...
লাল অস্ট্রিয়ান মারকিউরি!
বাকি দুটোর সাথে দারুণ লাগবে, তাই না?
লাল!
দড়ি বেয়ে নামলেই হলো!
লাফ দিলেও হয়।
মাত্র কয়েক মিটারের ব্যাপার!
গরাদ লাগবে, বলছিস?
হ্যাঁ, দুই জানালাতেই।
বাবা পেরেক দিয়ে লাগাতে চেয়েছিলেন মনে হয়।
কাঁচ তো সোজা! ভেঙে ঢুকে গেলেই হলো।
- আর্থার... - জানি!
অদ্ভুত লাগছে! দৈনন্দিন জীবনের সমস্যাগুলো ভুলে গেছি মনে হচ্ছে।
সব যেন মিলিয়ে গেছে।
আমারো তেমনই মনে হচ্ছে।
যখন আমরা ছোটো ছিলাম, বড়দের সমস্যা নিয়ে মাথা ঘামাতাম না!
এখন তেমন মনে হচ্ছে। তাই না?
হ্যাঁ, যেন কিছুই সিরিয়াস না।
একদম ছোটোবেলার মত।
খারাপ না কিন্তু।
একদম না!
আসলে হয়তো কিছুই জরুরি না।
শুধু জরুরি না মনে করার মানসিকতা থাকতে হয়।
একটা আইডিয়া এসেছে।
একটা স্ট্যাম্প খুঁজে বের করো।
এই ধরো, দুই লাখ দাম এমন।
দামটা অফিসিয়াল হতে হবে।
দুই লাখ?
হ্যাঁ।
কোয়ি বাত নেহি!
এটা পেয়েছি।
দাম কত হবে?
কোথায় পেয়েছো?
বাসায়।
- নিজের বাসায়? - ধরে নিন, তাই।
এটার দাম...
১৫ হাজারের মত।
কিন্তু আমি তোমাকে ৩ হাজার দিতে পারি।
না, ৫ হাজার।
চার। এটা চুরির মাল।
কী আর করা? ঠিকাছে।
এই নাও।
ধন্যবাদ।
কী করছো?
শুনবো? রেকর্ডিংটা ঠিক আছে কিনা দেখার জন্য?
এটার দাম, ১৫ হাজারের মত!
কিন্তু আমি তোমাকে ৩ হাজার দিতে পারি।
না, ৫ হাজার।
চার, এটা চুরির মাল।
সোজাসাপ্টা বলো। কী চাও তুমি?
জেপেলিনযুক্ত ৩টা জার্মান স্ট্যাম্প, ১৯৩১ সালের।
বিনিময়ে ৪ হাজার টাকা আর একটা ব্র্যান্ড নিউ সনি ক্যাসেট দিতে পারি।
রেকর্ডিং শুধু প্রথম কয়েক মিনিট, পুরো ক্যাসেটটা কিন্তু ৯০ মিনিটের।
খেল ভালোই দেখিয়েছো। তুমি আসামাত্র সন্দেহ হয়েছিলো।
মনের কথা শুনতে পারতেন।
- কাল একটা লোক এসেছিলো... - আমার ভাই।
- তোমার মত এত চালাক ছিলো না। - ও একটু সরল।
তুমি কি টাকা চাও? নাকি স্ট্যাম্প?
পরেরটা।
হুম।
তোমরা কি ঐ লোকটার ছেলে?
আসছি।
কে?
- আমি। - কে?
আরে, আমি!
এক মিনিট।
কী জিনিস এটা?
এক মিনিট।
জিনিসটা কী?
কুকুর, বাথরুমে লক করে এসেছি।
আমার চাবি দিয়ে তালা খুলছে না।
আমি তালা পাল্টেছি।
লোকে বলে, মাঝে মাঝে পাল্টানো উচিৎ।
- কে বলে? - চালাক বন্ধুরা। এই নাও তোমার চাবি।
পরেরবার আগে থেকে জানাবি। আমি সারাদিন ধরে ফোন করছি তোকে।
আর কুকুর কেন?
আনলাম আর কি!
ব্যাটা থামে না কখনো?
ঐ বন্ধুরা বললো একটা কুকুর নিতে। তাই, কিনলাম।
আচ্ছা।
- তোমাকে কামড়ে দিতে পারে। - বল, আমি চোর না।
আমি নিজেও ভয়ে আছি।
লোকিস, সাবধান। দাঁড়া।
আস্তে, লোকিস!
কী বিশাল কুত্তা!
ওর নাম জার্যি, লোক ভালো।
ও আমার ভাই।
দ্যাখো দেখি।
জার্যি তোরও বন্ধু। ভালো না?
- জেপেলিনের কী হলো? - নো টেনশন। ঐ যে, ওদিকে...
সেরা কুত্তা! লক্ষী কুত্তা! হাত বোলাও।
লক্ষী সোনা, বসে পড়!
না! এইবার ঠিক আছে।
আসতে সময় খোঁড়া লোকটাকে দেখলাম। ঐ যে, বাবার কাছ থেকে টাকা পেতো!
কী চায়? - বললো, এলাকায় নাকি ওর পরিচিত অনেক।
এখানে এসেছিলো?
না, কেন?
বসো!
ওকে খাওয়াও।
- কামড় দিলে? - দেবে না।
কী হচ্ছে?
বাম হাতে চেষ্টা করে দ্যাখো।
এই তো, লক্ষী সোনা, লোকিস।
বাম হাত থেকে খেয়েছে। তার মানে, ও এখন তোমার বন্ধু।
- আর ডান হাত? - দিয়েই দ্যাখো।
কে?
যা, লোকিস, ধর।
লক্ষী কুত্তা, পাহারায় থাক!
কী বিশাল রে, বাবা!
রাতটা থেকে যাই, তাহলে ভালো করে চিনবে আমাকে।
অবশ্যই।
জেপেলিনগুলো কোথায়?
দোকানদার ব্যাটা কিন্তু ঘাগু পাবলিক!
- তাই নাকি? - হ্যাঁ। আমাদের সাথে কথা বলতে চায়।
তো, ভাইয়েরা...
অলরেডি কি সমস্যাটা টের পেয়েছো?
লাল অস্ট্রিয়ান মারকিউরি?
হ্যাঁ।
তোমরা কি...
...এটার দাম জানো?
শুধু এটুকু জানি যে, পোল্যান্ডে এমন একটা স্ট্যাম্প আছে।
আর আমি জানি...
...এটা কার কাছে আছে।
তোমাদের বাবা অনেক বছর ধরে চেষ্টা করেছে, কিন্তু পারেনি।
ওনার টপ লিস্টে ছিলো এটা।
তোমরাও যদি আগ্রহী হও, তাহলে...
আমাদের টাকা নেই তেমন। ভাইয়া তো গাড়িও বিক্রি করে দিয়েছে...
টাকা কোনো সমস্যা না।
তাহলে?
ভায়েরা...
পরের বার আমরা এটা নিয়ে আলোচনা করবো।
তোমাদেরকে কিছু পরীক্ষা করাতে হবে।
- কী পরীক্ষা? - তেমন কিছু না।
রক্তের গ্রুপ, মূত্র পরীক্ষা, এইসব...
হুম...
আগেই বলেছি, সমস্যাটা টাকাপয়সা নিয়ে না।
যে লোকটার কথা বলেছি, সে টার্নো শহরে থাকে।
লাল অস্ট্রিয়ান মারকিউরির মালিক আর কি!
সে কী চায়?
জাস্ট দুইটা স্ট্যাম্পের ছোট্ট একটা সিরিজ।
ওটার মালিক সিচিন শহরের এক বিরাট ব্যবসায়ী।
তো, ঝামেলাটা কী?
দারুণ প্রশ্ন!
বিনিময়ে সে একটা ছোটো আর মামুলি একটা স্ট্যাম্প চায়।
যেটা এখন আমাদের কাছে?
কিন্তু আমাদের রক্তের গ্রুপ চাইলেন কোন দুঃখে?
না, তোমাদের কাছে স্ট্যাম্পটা নেই।
- তাহলে, কার কাছে আছে? - আমার কাছে।
তুমিই হচ্ছো এই খেলার চাবি।
আমি কী দোষ করলাম?
ওর রক্তের গ্রুপ মিলেছে।
ব্যাপারটা বোঝো!
লাল অস্ট্রিয়ান মারকিউরির...
...দাম বিশ লাখেরও বেশি।
কিন্তু এটা বিক্রির জন্য নয়।
সব জুয়াড়ি শুধু বিনিময়ে আগ্রহী।
তো, তুমি কী চাও? রক্ত?
না।
কিডনী!
আমার মেয়েটা মারা যাচ্ছে। ওর বয়স মাত্র ১৬।
আমি দাতা খুঁজছি অনেকদিন ধরে।
তোমার বাবার বয়স অনেক বেশি ছিলো।
তো এখন কী করবো? বালের স্ট্যাম্পের জন্য কিডনী দিয়ে দেবো?
লাল অস্ট্রিয়ান মারকিউরির জন্য!
- ঠিকই বলেছো। তোমার ফ্যামিলি আছে। - সেটার কথা বলিনি।
জিনিসটা আমার শরীরের একটা অংশ।
ঠিক!
আমি হলে এক মুহূর্ত দ্বিধা করতাম না। দুইটা কিডনী দিয়ে কী করবো?
একটা দিয়েই দিব্যি চলা যায়। পরিচিত একজনের কিডনী ফেলে দেয়ার...
...২০ বছর পরেও বেঁচে আছে। মদ খায়, সেক্স করে, সবদিকে ঠিক।
ব্যাপারটা এত মামুলি না!
আমি হলে ঐ ছোট্ট মেয়েটার প্রাণ বাঁচানোর কথাও চিন্তা করতাম।
এটাই মানবিক!
আর্থার!
আমি আর কিছু বলবো না। কিডনী তোমার!
কিন্তু স্ট্যাম্পটা আমাদের।
কিছু চাই না আমি তোমার কাছ থেকে...
আমাকে দেয়ার মত কিছুই তোমার নেই।
তোমাকেও দিতে পারবো না কিছুই।
আমি চিনি না তোমাকে।
আমাকে দেয়ার মত কিছুই তোমার নেই।
বাজে অবস্থা ওর।
শিখে যাবে আস্তে আস্তে।
এমন একটা ট্যুরে বুঝি তুই যেতে পারবি না?
না রে!
মেয়ের চক্করে পড়েছিস?
ঠিক ধরেছিস!
বেশ!
দুঃখিত!
- সুপ্রভাত। - জ্বি?
আমি আসলে...
আপনি "শহুরে মৃত্যু" ব্যান্ডের না?
হ্যাঁ।
ওয়াও!
আমি আমার ভাইকে খুঁজছি।
ওর কিডনী অপারেশন আজকে।
হ্যাঁ, আমিও থাকবো ওখানে। চিন্তার কিছু নেই।
আমি কি...
...আপনাকে একটু ছুঁয়ে দেখতে পারি?
অবশ্যই।
আপনি নিশ্চিত যে চিন্তার কিছু নেই?
ডাক্তার?
কেমন আছো তুমি?
ভালো। কিছুই হয়নি মনে হচ্ছে।
তাই?
জিনিসটা পেয়েছিস?
অবশ্যই।
জোস, শেষ পর্যন্ত!
কখন পেলি?
এক সপ্তাহ আগে।
তাহলে দেখানোর জন্য আনিসনি কেন?
আমি শুধু ভাবছিলাম, ব্যাটা ধোঁকা দিবে কিনা!
নাকি, তুই নিজেই এটা রেখে দিলি!
আমি আসতে পারিনি।
কী রে, কী হয়েছে?
অপারেশনের সময়...
আমি হাসপাতালে সারারাত তোমার জন্য জেগে ছিলাম।
তখন বাসায় চুরি হয়েছে।
কী?
সব নিয়ে গেছে।
এই কুত্তার বাচ্চা কই ছিলো?
একে বাথরুমে লক করে রেখেছিলো।
তোকে বলেছিলাম, একে বিষ দিয়ে মেরে ফেলতে।
সর!
যা ভাগ!
তুই হাসপাতালে কেন ছিলি? ওখানে তোর কী কাজ?
ব্যথা করে?
রিপোর্ট করেছিস?
এসেছে মনে হয়।
ভাইয়া মাত্র হাসপাতাল থেকে এসেছে।
কেমন আছেন?
এই অবস্থায় যেমন থাকার কথা। এই ফ্ল্যাটে কী ছিলো, জানেন?
হ্যাঁ, ভালো করেই জানি।
আপনাকে হেডকোয়ার্টারে আসতে হবে।
অবশ্যই।
ও হ্যাঁ, আপনার ভাই ঠিক বুঝতে পারছেন না...
...জানালা আর ব্যালকনির দরজার এলার্ম কেটে ফেলা হয়েছে...
...ফ্ল্যাটের ভেতর থেকে।
আমি কেটেছি।
গ্রিল তুললেই শব্দ করতো ওটা।
আমি জানালাটা খুলতে চেয়েছিলাম।
ভেবেছিলাম, কুত্তাটাই যথেষ্ট!
বুঝলাম। আপনার ভাই সেটা জানতেন না।
আচ্ছা, তাহলে চলি, ভদ্রমহোদয়গণ।
আবার দেখা হবে।
দেখা করতে চাইলে এই ফোন নাম্বারটা রাখুন।
তুমি এলার্মের কথাটা কখনো বলোনি আমাকে।
ভুলে গেছিলাম।
এটা...
এটাই বাকি আছে কেবল।
এটা তোমার।
কেন?
কিডনী গেছে তোমার!
আর আমি চাই না এসব।
কোথায় যাচ্ছিস?
তোমার জেনে কী লাভ? চলে যাচ্ছি।
একটা বারে কাজ পেয়েছি।
এসব নিয়ে আর মাথা ঘামাতে চাই না।
আপনি দেখা করতে চেয়েছেন?
জ্বি।
মানে...
ব্যাপারটা...
ব্যাপারটা একটু জটিল।
হয়তো আমাকে খারাপ ভাবতে পারেন।
চিন্তা নেই। বলে ফেলুন।
আমার মনে হয়, আপনাদের...
...আমার ভাইয়ের ওপর নজর রাখা উচিৎ।
কুকুরটাকে অন্য কেউ সামলাতে পারে না। অথচ ডাকাতরা সেটাকে বাথরুমে আটকে রাখলো!
ও নাকি আমার অপারেশনের সময়টা হাসপাতালে কাটিয়েছে!
সেটা সত্যি! এরপর নার্সের রুমে ঘুমিয়েছে।
আমি কিন্তু বলছি না যে, ও নিজেই করেছে।
ওর বন্ধুরা, বা ওর সঙ্গী-সাথীরা!
ধন্যবাদ।
আপনি অনেক সাহায্য করেছেন।
সুপ্রভাত।
দুঃখিত, দেরি হয়ে গেলো।
আপনি দেখা করতে চেয়েছিলেন!
- আমাকে পাগল ভাবছেন না তো? - না, কেন?
এই যে, এখন কফির জন্য ডাকলাম!
একদম স্বাভাবিক। ব্যাপারটা গোপন, তাই না?
হ্যাঁ।
আগে অনেক কথা বললেও একটা কথা বলতে পারিনি...
আমার মনে হয়...
মনে হয়, এই ঘটনাটাতে...
...আমার ভাইয়ের হাত আছে।
হে খোদা, কী বলে ফেললাম!
বললেন, এই ঘটনায় আপনার ভাই জড়িত বলে আপনার ধারণা।
মানে, কোনো প্রমাণ নেই। শুধু মনের ডাক আর কী!
মনের ডাক কিন্তু ফেলনা না।
যাই হোক, অনেক সাহায্য করলেন।
- মুভিতে এ ধরনের ডায়লগ দেয়। - কিন্তু কথাটা সত্যি।
- জ্বি, বলুন? - নতুন স্ট্যাম্প খুঁজছি। আছে?
অবশ্যই।
পুলিশ আর সিকিউরিটি ফোর্সের ৪০তম প্রতিষ্ঠাবার্ষিকী, ৬০ পয়সা।
সী-লায়ন, ৩০ পয়সা।
রেসলিং ওয়ার্ল্ড চ্যাম্পিয়নশিপ, ২৫ পয়সা।
একটা করে দিন। কত হলো?
প্রত্যেকটা একটা করে? এক টাকা পাঁচ পয়সা।
- তোকে এখানে পাবো, ভাবিনি। - আমিও না।
চুপ কর, হারামজাদা।
আর্থার...
খুব খারাপ একটা কাজ করেছি।
- আমাকে মাফ... - আমিও।
ভেবেছিলাম, তুই করেছিস কাজটা।
আমিও।
জার্যি!
এগুলো কী?
পোস্ট অফিসে গিয়ে কিনেছি এগুলো।
সিরিজ হয়ে গেলো রে!
অনুবাদক ফরহাদ হোসেন মাসুম
অনুবাদ আয়োজন অনুবাদকদের আড্ডা
অন্যান্য সাবটাইটেলের জন্য www.onubadokderadda.com
ফেসবুক পেইজ fb.com/onubadokder.adda ফেসবুক গ্রুপ fb.com/groups/onubadokder.adda